钦定古今图书集成/明伦汇编/官常典/第065卷 > 南顿王宗
## 钦定古今图书集成/明伦汇编/官常典/第065卷 > 南顿王宗

按《晋书汝南文成王传》：“文成王亮子南顿王宗，字延
祚，元康中封南顿县侯，寻进爵为公，讨刘乔有功，进
封王，增邑五千，并前万户。为征虏将军，与兄𦍛俱过
江，元帝承制，拜散骑常侍。愍帝之在西都，以宗为平
东将军。元帝即位，拜抚军将军，领左将军。明帝践阼，
加长水校尉，转左卫将军，与虞引俱为帝所昵，委以”
禁旅。宗与王导、庾亮志趣不同，连结轻侠，以为腹心。
导、亮并以为言，帝以宗戚属，每容之。及帝疾笃，宗引
密谋为乱。亮排闼入，升御床，流涕言之，帝始悟，转为
骠骑将军，引为大宗正。宗遂怨望，形于辞色。咸和初，
御史中丞锺雅劾宗谋反，庾亮使右卫将军赵引收
之，宗以兵拒战，为引所杀，贬其族为马氏，徙妻子于
晋安，既而原之。三子：绰、超、演，废为庶人。咸康中，复其
属籍；绰为奉车都尉，奉朝请。